Source: http://www.bihon.ro/singurul-nostru-atu-este-vointa/news-20100903-12272305
Timestamp: 2017-11-23 13:16:09+00:00

Document:
„Singurul nostru atu este vointa” - BIHON
„Singurul nostru atu este vointa”
3. septembrie 2010 10:29
Handbaliştii de la CSM Oradea primesc sâmbătă vizita unei participante la Cupa Challenge.
CSM Oradea are parte de un debut dintre cele mai dificile în Liga Naţională, în compania formaţiei U Bucovina Suceava, echipă care va lua startul în acest sezon în Cupa Challenge. Pregătită de directorul tehnic Petru Ghervan, fost „secund” al echipei naţionale şi de antrenorul Leonard Bibirig, fost internaţional, formaţia suceveană vine la Oradea decisă să câştige. Oaspeţii s-au întărit în extrasezon cu trei jucători de valoare, Ciubotariu, Pancu (de la UCM Reşiţa) şi Ilieş (Steaua). De notat faptul că ultimul a fost „curtat” cu insistenţă şi de CSM Oradea imediat după promovarea în Liga Naţională. Obiectivul sucevenilor în campionat este clasarea pe un loc de cupă europeană.
De cealaltă parte, CSM Oradea pare o out-sideră în meciul de azi. „Singurul nostru atu este voinţa şi ambiţia jucătorilor. Întâlnim o echipă care practică un handbal foarte rapid, bazat pe contraatacuri tăioase. Vom încerca, atât cât vom putea, să le contracarăm jocul. În condiţiile lotului de care dispunem, obiectivul nostru nu poate fi altul decât menţinerea în Liga Naţională. Vom căuta să acumulăm puncte mai ales în meciurile directe cu contracandidatele la retrogradare, cum ar fi Baia Mare, Timişoara, CSM Bucureşti, Braşov sau Satu Mare”, a afirmat antrenorul CSM Oradea, Sebastian Tudor.
Partida CSM Oradea – U Bucovina Suceava are loc sâmbătă la Arena „Antonio Alexe”, cu începere de la ora 18. Accesul publicului spectator este liber.
Taguri: csm oradea, debut, handbal, u bucovina suceava

References: CSM 

CSM 
 CSM 
 CSM 
 CSM 
 CSM 
 CSM 
 csm